open-index/open-wikipedia-markdown huggingface dataset:
Hulaulá

**Hulaulá** es un lashon djudio de la Lingua Aramea Moderna, munchas vezes yamado Arameo Modérno o Djudeo-Arameo. Era avlado orijinalmente en la rejion irani de Kurdistan, espesialmente en la rejion serka de la sivdad de Sanandaj. La majorita de los ke avlan esta lingua biven oy endiya en Israel. "Hulaulá" sinyifika *Djudio*; algunos avlantes la yaman "Lishana Noshan" o "Lishana Ahni", ke sinyifikan *muestra lingua*. Afilu, komo nombres paresidos son uzados por otros lashones djudios de la Lingua Aramea Moderna, los akademikos i filologos la yaman "Lingua Aramea Modérna del Kurdistan Persa". Otros nombres uzados es "Galiglu", *míyo-vuestro*, el kualo amostra las chikas diferensias de gramatika kon los otros lashones djudios de la lingua aramea modérna. Es avlado por unas 10.000 personas oy endiya.

## Referensias
* Heinrichs, Wolfhart (ed.) (1990). *Studies in Neo-Aramaic*. Scholars Press: Atlanta, Georgia. ISBN 1-55540-430-8.
* Maclean, Arthur John (1895). *Grammar of the dialects of vernacular Syriac: as spoken by the Eastern Syrians of Kurdistan, north-west Persia, and the Plain of Mosul: with notices of the vernacular of the Jews of Azerbaijan and of Zakhu near Mosul*. Cambridge University Press, London.

## Atamientos Eksternos
* Ethnologue report for Hulaulá. 

Kateggoría:Linguas djudias
Kateggoría:Vikipedya:Artikolos kon grafia ladina
Kateggoría:Lingua aramea
Kateggoría:Lingua aramea modérna
Djidi

**Djidi** (/ˈdʒiːdiː/), **Djudi** o **Djudio-Persa** aze referensia a un grupo de lashones djudios avlados por los djudios ke biven en Iran i alos tekstos djudeo-persas eskritos en alefbet ebreo, espesialmente el lashon avlado por las komunitas djudias de las sivdades de Tehran i Mashhad; este lashon es muy konservador, i es el lashon de la lingua persa mas proksimo a la lingua de Hafiz. Otro nombre uzado para este lashon es **Latorayi**, alkunas vezes tresladado komo "no [la lingua] de la Tora", deke el numero de biervos en ivrit i arameo es muchiguado para azer ke la lingua fonksione komo un kodigo sekreto, anke el numero de biervos emprestados del ivrit i del arameo es chiko kuando se aze komparasiyon kon el numero de biervos emprestados en idish i en djudeo-espanyol.

Kateggoría:Linguas djudias
Kateggoría:Vikipedya:Artikolos kon grafia ladina
Kateggoría:Djudios de Iran
Kateggoría:Lingua persa
Djudeo-portugez

El **Djudeo-portugez**  es una lingua muerta djudeo-romansa ke era avlada por los djudios de Portugal antes del syéklo XVI.

Esta lingua sigió biviendo en las komunitas djudias portugezas (*[[Judeus da Nação Portuguesa]]*), dempues del Egzilio. Para eskrivir la lingua, se uzaban tanto el alefbet ebreo komo el alefbet latino. La lingua resivió una enfluensia grande del djudeo-espanyol, ma la su istorya es diferente, deke los djudios de Portugal no fueron ekspulsados komo los sefardis, ma konvertidos al kristianismo. Munchos de estos *Cristãos-Novos* (kristyanos muevos o marranos) sigieron biviendo el su djudaismo en sekreto i ansina konservaron la su lingua. Ma dempués, kuando arrivó la Inkisizion enel anyo 1536, estos marranos fuyeron espesialmente a Fransia, los Payises Bashos, el Reyno Unido i Amerika, espesialmente Amerika del Sud. Komo es una lingua muy paresida a la lingua portugeza, esta lingua deshó de ser avlada en Portugal, ma las komunitas portugezas la avlaron asta el empesijo del syéklo XIX. Oy endiya sólo keda komo la baza del papiamento i el saramakano.

## Karakterístikas

* **Biervos ebreos**

* **Enfluensias del Djudeo-espanyol**

* **Biervos antikos**

## Referensias
* Judeo-Portuguese ''in'' Jewish Language Research Center 
* Menasseh Ben Israel, a Halakhic work
* Strolovitch, Devon L. (2005) *Old Portuguese in Hebrew Script: Convention, Contact, and Convivência.* Ph.D. dissertation, Cornell University, Ithaca, NY.
* Eskritos en djudeo-portugez, tresladasiyon al inglez i notas

## Ver endemas
* Linguas djudeo-romansas
* Djudeo-espanyol

Kateggoría:Linguas djudias
Kateggoría:Vikipedya:Artikolos kon grafia ladina
Kateggoría:Djudios de Portugal
Kateggoría:Lingua portugeza
Kateggoría:Linguas djudeo-romansas
Kateggoría:Sefardim
Krimchak

**Krimchak** (кърымчах тыльы) es una lingua turka avlada en la Krimea por los Krimchaks. Es konsiderada un lashon de la lingua tartara de Krimea, por lo kualo munchas vezes es yamada "Djudeo-Tartaro de Krimea". Komo la majorita de las linguas djudias, tiene munchos biervos emprestados del ivrit. Antes de la epoka sovyetika era eskrita uzando alefbet ebreo, ma desde el anyo 1930 fue eskrita kon el alefbet turkano, el kualo es una variedad del alefbet latino, ansina komo la lingua tartara de Krimea i el Karaim. Oy endiya, es eskrita uzando el alefbet siriliko.

La komunita krimchak kaji fue destruyida kompletamente durante el Olokósto. Kuando en Mayo de 1944 kaji todos los Tartaros de Krimea fueron deportados a Uzbekistan, munchos avlantes de Krymchak ivan kon eyos, i algunos se kedaron biviendo en Uzbekistan. Oy endiya la lingua kaji esta ekstinta. Asigun el govierno de Ukraina, enel anyo 2001, menos de 785 Krimchaks kedavan ainda en Krimea, i solo unos 100 avlan la lingua.

## Enshemplos

## Atamientos eksternos
*Ethnologue report 

Kateggoría:Linguas djudias
Kateggoría:Vikipedya:Artikolos kon grafia ladina
Kateggoría:Djudios de Krimea
Kateggoría:Lingua Tartara de Krimea
Kateggoría:Linguas turkas
Kateggoría:Krimchaks
Karaimit

El **Karaimit** (lashon de Krimea: **къарай тили**: lashon de Trakai: **Karaj tili**, lashon de la Turkiya: **Karay Dili**) es una lingua turka kon enfluensia del ivrit, del mismo modo ke idish i la lingua djudeo-espanyola. Es avlada por los Karaitas de Krimea, tambien yamados **Karaims** o **Qarays** - karaitas de orijin turko en Krimea, Lituania, Polonia i Ukraina oksidentala. La lingua tiene solo 50 avlantes aktivos. Los tres lashones avlados son los de Krimea, Trakai-Vilna i Lutsk-Halych.

El lashon lituano del Karaimit es avlado espesialmente en la viya de Trakai por una chika komunita. En Trakai bivía el Gran Duke de Lituania i los Karaitas de Krimea fueron yevados a la viya por el Gran Duke Vytautas en la anyada de 1397 para defender el kastilyo. Egziste la shans  de kela lingua seya defendida en Trakai por el entereso de los turistas i el apoyo del govierno de Lituania. Oy endiya egziste un muzeyo en Trakai, el kualo amostra la erensia kulturala de la komunita Karaita de Trakai, ansina komo restoranes de kumida Karaita.

Kateggoría:Linguas djudias
Kateggoría:Vikipedya:Artikolos kon grafia ladina
Kateggoría:Linguas de Lituania
Kateggoría:Linguas turkas
Kateggoría:Karaitas
Djudeo-Arabo

Se yama **Djudeo-Arabo** a los lashones arabos avlados por akeyos djudios ke biven o bivían enel Mundo Arabo; endemas, es uzado este nombre para yamar a la lingua arábiga klasika eskrita kon alefbet ebreo, espesialmente en la Edad Medya. Ansina komo el resto del mundo Arabo, los djudios avlantes de arabo tienen diferentes lashones, los kualos dependen de la rejion ande biven. Esto es paresido a los lashones del djudeo-espanyol (Istanbuli, Saraynik, Haketia, Yerushalmi) i del idish (Idish Oksidental, Idish Oryental). Todos los lashones tienen en komun el fakto de ke uzan munchos biervos en ivrit i arameo.

## Lashones
* Djudeo-Arabo Irakí
* Djudeo-Arabo Marrokí
* Djudeo-Arabo Temani
* Djudeo-Arabo Tripolitanio
* Djudeo-Arabo Tunesiano

## Oy endiya
Dempues de la Independensia de Israel i la ekspulsion de los djudio de los payises arabos, la majorita de los sefardis i mizrahis ke bivian enel Mundo Arabo fuyeron a Fransia i espesialmente a Israel, lo ke izo ke kon el tyempo desharan de avlar sus lashones djudeo-arabos, trokandosen sus linduas de uzo kotidiano por fransez i ebreo modérno; por esto, los lashones djudeo-arabos se ankontran en perikolo, deke solo los aedados avlan estas linguas; ainda egzisten komunitas chikas en Marroko, Teman, Tunesia, Irak, Bahreyn, Estados Unidos, Fransia i Ayifto ke avlan los lashones djudeo-arabos. En Israel, Kol Israel tiene un programa settimanal enel lashon marroki del djudeo-arabo.

## Ver endemas
*Linguas semetikas

Kateggoría:Linguas djudias
Kateggoría:Linguas semetikas
Kateggoría:Vikipedya:Artikolos kon grafia ladina

## Atamientos eksternos
*Alan Corré's Judeo-Arabic Literature site 
*Judeo-Arabic Literature 
*The Jews of Lebanon 
*Reka 
*Jewish Language Research Website
Djudeo-Bereber

**Djudeo-Bereber** es el biervo uzado para yamar a los lashones del tamazight avladas por komunitas djudias del sentro i sud de Marroko, ande Tachelhit es la prinsipal lingua tamazight avlada. Oy endiya, el djudeo-bereber es avlado por unas 2500 personas, prinsipalmente en Israel.  Estos lashones, anke intelijivles kon los lashones del tamazight avlados por los musulmanos, se azen diferentes por el uzo de biervos en ivrit i la pronunsiasiyon de *š* komo *s*, igual komo enel Djudeo-Arabo Marrokí.

## Distribusiyon
Estos lashones eran avlados por komunitas djudias en Tinerhir, Ouijjane, Asaka, Imini, and Ait Bou Oulli (en la rejion del Atlas Medyo, ande se avla Tamazight de Marroko Sentral) i en Illigh i Oufrane en la rejion de Sous,ande se avla Tachelhit. 

## Referensias


## Atamientos eksternos
* Ethnologue Report for Judeo-Berber 
* Judeio-Berber, by Haim Zafrani (en fransez)

Kateggoría:Linguas djudias
Kateggoría:Tamazight
Kateggoría:Vikipedya:Artikolos kon grafia ladina
Djuhuri

**Djuhuri**, **Juwuri** o **Djudeo-Tat** (*çuhuri* / жугьури / ז'אוּהאוּראִ) es un lashon de la Lingua Tat ke es avlado por los Djudios de Montanya del Kavkazo Oryental, orijinalmente de Azerbaidjan i de la repuvlika rusa de Dagestan, ma endagora avlado prinsipalmente en Israel.

Este lashon esta relasionado kon la lingua persa; los Tats musulmanos de Azerbaidjan avlan un lashon muy paresido, ma kon mayor enfluensia del farsi i del arabo. Los biervos *Djuhuri* i *Djuhuro* sinyifikan "Djudio" i "Djudios". Komo todas las linguas djudias, Djuhuri tiene elementos semetikos (Ivrit/Arameo/Arabo) en todos sus levelos linguistikos; afilu Djuhuri tiene el sonete ebreo "ayin" (ע), mientres ke la lingua Tat avlada por los musulmanos Tats no la tiene.

Djuhuri es un lashon en perikolo, klasifikada komo "definitivamente en perikolo" por el Atlas de las Linguas del Olam en Perikolo .

## Distribusiyon
Este lashon es avlado por unas 106.000 personas:
* Israel: 70,000
* Azerbaidjan: 24,000
* Rusia: 7,000
* Estados Unidos: 5,000

## Referensias


Kateggoría:Linguas djudias
Kateggoría:Vikipedya:Artikolos kon grafia ladina
Kateggoría:Djudios de Montanya
Kateggoría:Lingua Tat
Buhori

El **Buhori** (Farsi: بخاری- *boxārī*, Tadjiko: бухорӣ - *buxorī*; Buhori: בוכארי - *buxori*) es un lashon de la lingua persa avlado en Asya Sentrala por los djudios buharianos.

El buhori esta bazado en la lingua persa klásika, kon un gran numero de biervos ebreos i algunos otros biervos uzbekos, arabos i rusos. Es una lingua muy relasionada kon el lashon tadjiko de la lingua persa i kon el Djidi.

Oy endiya, la lingua es avlada por mas de 10.000 djudios ke biven en Uzbekistan i los payises proksimos, ansina komo unos 60.000 mas entre Israel i los Estados Unidos.

Komo otras linguas djudias, tradisionalmente, el buhori uza el alefbet hebreo. Ma por modre de la enfluensia sovyetika, el alefbet uzado para el buhori fue el alefbet latino entre las anyadas de 1920 i 1940, para dempués ser trokado al alefbet sirikiko, por lo kualo munchos djudios buharianos solo konosen este alefbet, el kualo endemas es uzado para eskrivir el tadjiko, la su lingua "padre" i lingua franka de la rejion. Uy endiya, munchas ovras publikadas en buhori estan eskritas kon el alefbet siriliko de Tadjikistan, i solo algunas son eskritas enel alefbet ivrit. Kol Israel (קול ישראל) tiene un programa en buhori de 12:45 a 13:00 GMT.

## Referensias


Katēggoría:Linguas djudias
Kateggoría:Vikipedya:Artikolos kon grafia ladina
Katēggoría:Djudios de Buhara
Katēggoría:Lingua persa
Djudeo-Shirazi

**Djudeo-Shirazi** es una lashon djudio de la lingua persa, avlada prinsipalmente por los djudios persas ke biven en la sivdad de Shiraz i en la rejion proksima a la sivdad en la provinsia de Fars en Iran.

## Atamientos eksternos
*Ancient Judeo-Persian Language Kept Alive. JTA 

Kateggoría:Linguas djudias
Kateggoría:Vikipedya:Artikolos kon grafia ladina
Kateggoría:Djudios de Iran
Kateggoría:Lingua persa
Djudeo-Malayalam

**Djudeo-Malayalam** es la lingua tradisionala de orijin dravidiano de los Djudios de Kochi (o Djudios de Malabar) del estado indio de Kerala. Oy endiya, la majorita komunita bive en Israel,ande la lingua es avlada por unas 60 personas, endemas de unos 25 ainda en India. Esta lingua es diferente de otras linguas djudias enel fakto de ke no es eskrita uzando alebet ebreo, ma uza munchos biervos en ivrit i otros biervos emprestados del sanskrito i del pali. La lingua es eskrita kon el alefbet malayali.

## Ver endemas
* Djudios de Kochi

## Referensias
*Jewish Language Research site's Judeo-Malayalam page 
*Ethnologue's Malayalam page 
*Hebrew (omniglot.com) 
*factbites Judeo-Malayalam page 
*Jews of India (the-south-asian.com) 

Kateggoría:Linguas djudias
Kateggoría:Vikipedya:Artikolos kon grafia ladina
Kateggoría:Djudios de Kochi
Kateggoría:Malayalam
Djudeo-Marathi

**Djudeo-Marathi** (en Marathi: **जुदाव मराठी**) es un lashon del Marathi avlado por los Bene Israel, una komunita djudia de dezvelopada en India i Pakistan. El Djudeo-Marathi es, komo el Marathi, eskrito kon el alefbet Devanagari; anke uza munchos biervos emprestados del ivrit i de la lingua aramea, endemas de enfluensia del  Portugez, del Urdu i del Djudeo-Malayalam por modre de los kontaktos kon la komunita djudia de Kochi.

La komunita avlante de Djudeo-Marathi bive prinsipalmente en las maáles de Raigad i Thane de la sivdad de Mumbai, enel estado de Maharashtra, anke la majorita endagora biven en Israel i alkunos en Reyno Unido i Kanada, komo otros sitizenos indios no-djudios.

## Atamientos Eksternos
Un blog ensima de los Bene-Israel

Kateggoría:Linguas djudias
Kateggoría:Vikipedya:Artikolos kon grafia ladina
Kateggoría:Bene Israel
Kateggoría:Marathi
Djudeo-Jeorjiano

El **Gruzini**, también yamado **Djudeo-Jeorjiano**, **Gruzinit** o **Kivruli**, es una lingua djudia avlada en Jeorjia.

## Relasion kon el Jeorjiano
Al igual ke otras linguas djudias, komo el djudeo-espanyol kon el kastilyano por enshemplo, el gruzini es intelijivle, en este kavo, kon el jeorjiano, egzepto akeyos biervos emprestados del ivrit i de la lingua aramea. Por esto, egziste diskusiyon entre akademikos i filologos para yamar al Griuzini una lingua separada del Jeorjiano o sólo un lashon.

## Distribusiyon
Esta lingua es avlada por unas 85.000 personas, de las kualas unas 20.000 biven en Jeorjia i unos 59.800 en Israel (est. del anyo 2000). Endemás, unos 4.000 avlantes biven en la sivdad de Mueva York, i algunos mas en komunitas chikas en Rusia, Kanada, Beljika i otras sivdades de Estados Unidos.

## Referensias
* Reporte de Ethnologue ensima de el Gruzini 

Katēggoría:Linguas djudias
Kateggoría:Vikipedya:Artikolos kon grafia ladina
Katēggoría:Djudios de Jeorjia
Katēggoría:Lingua Jeorjiana
Sarfatiko

El **Sarfatiko** o **Djudeo-Fransez** (*Tsarfatit*) es una lingua muerta avlada por las komunitas djudias enel nord de Fransia i las rejiones oksidentalas i sentralas de Almania, en sivdades komo Magunsia, Frankfurt am Main i Aachen.

## Etimolojiya

El biervo *Sarfatiko* viene del biervo en ivrit para Fransia, ***Tzarfat*** (צרפת), el kualo era el nombre en la Tora de la sivdad Fenisyana de Sarepta. Algunos akademikos kreyen ke el Sarfatiko era la lingua orijinala de los djudios ke dempues empiesaron a avlar el antiko almán, ke se dezvelopó en idish kon los anyos. El
Sarfatiko era eskrito kon el alefbet ebreo, komo por enshemplo azían Rashi i el rabino Moshe Adarshan. Las ekspulsiones i persekusiyones izieron ke los djudios se mudaran de sivdad i rejion, lo kualo ayudó a kavzar ke la lingua muriese fina el syéklo XIV.

## Referensias
* Reporte de Ethnologue ensima del Sarfatiko 

## Ver endemas
*Linguas djudeo-romansas

Kateggoría:Linguas djudias
Kateggoría:Vikipedya:Artikolos kon grafia ladina
Kateggoría:Linguas djudeo-romansas
Djudeo-italiano

Se yama **Italkit** o **Djudeo-italiano** (*Giudeesco*, *Ghettaioli*) a los lashones de la lingua italiana avlados entre los syéklos X i XX en las komunitas djudias de Italia, Korfu i Zante. Komo todas las linguas djudias, tiene munchos biervos emprestados del ivrit. Oy endiya, menos de 4000 personas avlan los lashones del Italkit oy endiya.

## Lashones
* Djudeo-ferrino (giudeo-ferrarese) de Ferrara 
* Djudeo-florentino (giudeo-fiorentino, iodiesco) de Florensia
* Djudeo-mantuano (giudeo-mantovano) de Mantua
* Dudeo-modenez (giudeo-modenese) de Modena
* Djudeo-piamontez (giudeo-piemontese) de la rejión de Piamonte
* Djudeo-regiano (giudeo-reggiano) de la rejión de Reggio nell'Emilya en Emilia-Romanya
* Djudeo-romano (giudeo-romanesco) de Roma
* Dudeo-venesiano (giudeo-veneziano) de Venezia. 
* Bagitto (giudeo-livornese) de Livorno (tiene influensia del djudeo-espanyol i del portugez)

Endemas en la isola de Korfu se avlavan dos lashones djudeo-italianos, de orijin sisiliano i Veneziano

## Referensias

*Birnbaum, Solomon. "Jewish Languages", en *Essays in Honour of the Very Rev. Dr. J. H. Hertz, Chief Rabbi of the United Hebrew Congregations of the British Empire, on the Occasion of His Seventieth Birthday, September 25, 1942 (5703)*. Ed. I. Epstein, E. Levine, C. Roth. London, E. Goldston, [1944]. 51-67 (63, 67).
*Cassuto, Umberto. "Parlata ebraica". *Vessillo Israelitico* 57 (1909): 254-260.
*Ferretti Cuomo, Luisa. "Italchiano versus giudeo-italiano versus 0 (zero), una questione metodologica", en *Italia: studi e ricerche sulla storia, la cultura e la letteratura degli Ebrei d'Italia* 3.1-2 (1982): 7-32.
*Fortis, Umberto. *La parlata degli ebrei di Venezia e le parlate giudeo-italiane*. La Giuntina, 2006. ISBN 88-8057-243-1.
*Fortis, Umberto and Zolli, Paolo, *La parlata giudeo-veneziana*: Assisi/Rome 1979 ISBN 88-85027-07-5
*Gold, David L. "The Glottonym Italkian", in *Italia: studi e ricerche sulla storia, la cultura e la letteratura degli Ebrei d'Italia* 2.1-2 (1980): 98-102.
*Mayer Modena, Maria Luisa, “Le parlate giudeo-italiane”, in *Storia d'Italia. Gli ebrei in Italia*, a cura di Corrado Vivanti, vol. II, Dall'emancipazione a oggi, Einaudi, Torino 1997, pp.&nbsp;939-963.
*Merzagora, Giovanna Massariello, *Giudeo-Italiano* Profilo dei dialetti italiani 23: Pisa 1977
*Pomi, David de, 1525-ca. 1593. *Tsemaḥ David. Dittionario novo hebraico, molto copioso, dechiarato in tre lingue*. Venetijs: Apud Ioannem de Gara, 1587.

## Ver endemas
*Linguas djudeo-romansas
*Djudios de Italia

Kateggoría:Linguas djudias
Kateggoría:Vikipedya:Artikolos kon grafia ladina
Kateggoría:Linguas djudeo-romansas
Orhan Veli Kanık

**Orhan Veli Kanık** (nasido el 13 de Avril de 1914 en Estambol i muerto el 14 de Noviembre de 1950) era un poeta turkano. Orhan Veli fondó el *Movimento Garip*, endjuntamente kon Oktay Rifat i Melih Cevdet. Era un renombrado poeta el kualo defendia una poeziya sin adjektivos ni munchos elementos de estil, uzando un estil más proksimo de la poeziya libbera. Konosido por su kapachitá de ekspresión i profundidad en los sus versos. La poeziya ke es suya es muy apresiada en la Turkiya.

## Ovras
### Poeziya
* *Garip* (1941, endjuntamente kon O. Rıfat i M. Cevdet) 
* *Garip* (1945)
* *Vazgeçemediğim* (1945)
* *Destan Gibi* (1946)
* *Yenisi* (1947)
* *Karşı* (1949)
* *Nasrettin Hoca Hikâyeleri* (1949)
* *Bütün Şiirleri* (1951) 
* *Nesir Yazıları* (1953)
* *Edebiyat Dünyamız* (1975)
* *Bütün Yazıları* (1982)

### Tresladasiones
* Bir Kapı Ya Açık Durmalı Ya Kapalı (1943, Alfred de Musset'den)
* Scapin'in Dolapları (1944, Moliere'den)
* Fransız Şiiri Antolojisi (1947)
* William Shakespeare, Hamlet ve Venedikli Tüccar (1949)
* Saygılı Yosma (1961, Jean Paul Sartre'dan)
* Batıdan Şiirler (1963)

### Poemas
* Açsam Rüzgara
* Anlatamıyorum
* Ayrılış
* Bayrak
* Bayram
* Bedava
* Dalgacı Mahmut
* Delikli Şiir
* Gelirli Şiir
* Gün Olur
* Güzel Havalar
* Harbe Giden
* Hürriyete Doğru
* İstanbul'u Dinliyorum
* Kitabe-i Sengi Mezar
* Macera
* Pazar Akşamları
* Rüya
* Tren Sesi
* Yaşamak

### Enshemplo de su ovra
*İstanbulu dinliyorum, gözlerim kapalı.<br />Önce hafiften bir rüzgâr esiyor,<br />Yavaş yavaş sallanıyor<br />Yapraklar, ağaçlarda;<br />Uzaklarda, çok uzaklarda,<br />Sucuların hiç durmıyan çıngırakları.<br />İstanbulu dinliyorum, gözlerim kapalı.<br />...*

## Atamientos eksternos
Poemas de Orhan Veli (en turkano)

Kateggoría:Eskritores
Kateggoría:Poetas
Kateggoría:Eskritores de la Turkiya
Kateggoría:Eskritores en lingua turkana
Djudeo-Hamedani

**Djudeo-Hamedani** es un lashon de la lingua persa avlado por la komunita djudia de la provinsia de Hamadan, en Iran oksidental. Los primeros enrejistros de esta komunita son de la anyada de 750 AEK. Komo la majorita de las linguas djudias, el Djudeo-Hamedani es eskrito uzando alefbet ebreo i la lingua tiene munchos biervos emprestados del ivrit, endemas de la lingua kurda. Oy endiya este lashon es avlado ainda en la komunita djudia de Hamadan i en komunitas djudias persas en Estados Unidos i en Israel.

## Ver endemas
* Djudios de Iran

## Referensias
* Omniglot.com 
* Comprehensive History of the Jews of Iran 
* Iranian American Jews 
* Iranian Jewish Chronicle Magazine 

## Atamientos eksternos
*Ancient Judeo-Persian Language Kept Alive. JTA 

Kateggoría:Linguas djudias
Kateggoría:Vikipedya:Artikolos kon grafia ladina
Kateggoría:Djudios de Iran
Kateggoría:Lingua persa
Djudeo-grégo

El **Yevanitiko**, **Djudeo-grégo** o **Romaniota** era el lashon de la lingua grega avlado por los Romaniotas, los djudios ke bivían en Gresia desde la epoka antika. Se kreye ke la lingua es derivada de la antika lingua gréga o **Koiné** (Ελληνική Κοινή) endemas de biervos ebreos. Esta lingua la entendian los kristyanos de Gresia, anke era eskrita kon el alefbet ebreo.

El nombre "Yevanitiko" viene del biervo ebreo Yāvān, el kualo es derivado del biervo Sanskrito *Yavana*, ke era uzado por munchas kulturas para azer referensia a los grégos i las rejiones ande bivían komunitas grégas. Este biervo es derivado del biervo grégo *Ἰωνία* (Ionia), ke aze referensia a la rejion al oryente de la antika Gresia ande oy se topa Izmir. Oy endiya, no egzisten kaji avlantes de este lashon, por varias razones:
#La asmilasiyon de las chikas komunitas romaniotas por las muncho mas grandes komunitas sefardis ke avlan djudeo-espanyol;
#El uzo de las linguas gréga, turkana i bulgariana;
#La emigrasion romaniotas a Israel i a los Estados Unidos;
#La ideolojiya del zionismo, la kuala bushka dar mas emportansia al ivrit komo lingua para todos los djudios, i
#El amortamiento de kaji todos los romaniotas enel Olokósto.

Kateggoría:Linguas djudias
Kateggoría:Vikipedya:Artikolos kon grafia ladina
La'az

El **Djudeo-latin** o **La'az** era el lashon avlado por las komunitas djudias ke bivían enel Imperio Romano, espesialmente en las komunitas de las rejiones de la peninsola italiana i de la Galia transalpina. 

Se kreye ke el djudeo-latin es la lingua ke orijinó las linguas djudeo-romansas, anke solo se topa una relasion fonolojika kon el shuadit, en la kuala se dize ke el shuadit i el sarfatiko se dezveloparon dos lashones del **La'az aMa'arav** (djudeo-latin oksidental) i ke el djudeo-italiano fue dezvelopado del **La'az aDarom** (djudeo-latin del sud). La relasion kon el katalanit, el djudeo-espanyol i el lusitaniko es a traverso de las linguas katalana, kastilyana i portugeza.

El La'az endemas jeneró enfluensia en otras linguas, komo el idish i el rotwelsch, a traverso del djudeo-italiano, el shuadit i el sarfatiko .

## Ver endemas
*Linguas djudeo-romansas

Kateggoría:Linguas djudias
Kateggoría:Vikipedya:Artikolos kon grafia ladina
Kateggoría:Linguas djudeo-romansas
Maghreb

**Maghreb** (en arabo **المغرب Al-Magrib**, en tamazight: **Tamazgha**) es un biervo arabo ke sinyifika "el lugar ande el sol se okulta", el "Poniente", aziendo referensia a la rejion mas al oksidente del Mundo Arabo. La rejion opozada se yama *[[Máshrek]]* o **[[Levante]]**. 

Tradisionalmente se yama Maghreb al nord de Afrika, una rejion en la kuala se topan Marroko, Tunesia i Arjelia, anke oy endiya se inkluyen a Mauritania, Sahara Oksidental i Libia; Libia es konsiderada el "ponte" entre en Mashrek i el Maghreb, a traverso de Tunesia. *Al-Magrib* es endemas nombre arabo de Marroko, payis ke en otra epoka era yamado *Al-Magrib al-Aksà*, o "el Ekstremo Poniente". Por esto, en arabo se uzan diferentes biervos para azer diferensia entre Marroko i la rejion del Maghreb. Algunos akdameikos uzan la ekspresion "Magreb Arabo", la kuala puede konfuzar, komo si egzistiessen dos rejiones del Maghreb, una araba i otra no-Araba. Endemas, egziste la Union del Magreb Arabo, entidad ke agrupa a los payises de la rejion, eksepto el Sahara Oksidental, kontrolado por Marroko. Opozandosen a *Magreb*, los movimentos nasionalistas bereberes uzan el biervo *Tamazgha*.

Katēggoría:Maghreb
Katēggoría:Afrika
Kateggoría:Vikipedya:Artikolos kon grafia ladina
Sahara Oksidental

El **Sahara Oksidental** (en arabo **الصحراء الغربية**, As-Ṣaḥarā' al-Ġarbiyya), antes konosido komo **[[Sahara Espanyol]]**) es un territorio de Afrika ke se topa al oksidente del desyerto del Sahara, en la beira del oseano Atlantiko. Es uno de los 16 territorios no otónomos basho kudio del Komité de Deskolonizasiyon de la ONU, kon el buto de azer akavar el kolonializmo. El Sahara Oksidental fue inkluido en esta lista enel anyo 1960, asigunla Resolusiyon 1542 (XV) de la Asamblea Jenerala de la ONU, el 15 de Disiembre de este anyo, kuando ainda era una kolonia de Espanya. .

El su proseso de trokamiento politiko de kolonia a payis independiente fue detenido enel anyo 1976, kuando Espanya, deshó la rejión en manos de Marroko i Mauritania (asigun los Akódros de Madrid, los kualos son ilegales enel dirito internasional). El territorio se ankontra okupado oy endiya kaji totalmente por Marroko, anke ni la ONU ni la Union Afrikana akseptan la soberaniya marroki i es rechazada por el Frente Polisario, el kualo deklaró la independensia enel anyo 1976, kriando ansina la Repuvlika Araba Saharaui Demokratika (RASD), la kuala es rekonosida asta oy por 81 payises. La RASD administra la rejion no kontrolada por Marroko, el kual yama ofisialmente al territorio komo las sus Provinsias Meridionalas; endemás, Mauritania okupa la sivdad de La Aguera, al sud del territorio.

## Referensias


Katēggoría:Sahara Oksidental
Katēggoría:Maghreb
Kateggoría:Vikipedya:Artikolos kon grafia ladina
Territorio no otonomo

Se yama **territorio no otónomo** al territorio dependiente el kualo, por mandato de la ONU debe ser objekto de un proseso de deskolonizasiyon. Enel anyo 1945, kuando la ONU fue fondada, egzistían mas de 80 territorios sin otogovierno, en los kualos bivían unos 750 milyones de personas, lo kualo sinyifikava ke una treséra parte de la Umanidad bivía basho el kontrolo de otro payis. Enel anyo 1961 se krió el **[[Komité de Deskolonizasiyon]]** kon buto de kontrolar i estimular el proseso de independensia de estos territorios, para dar fin al kolonializmo.

## Territorios no otónomos
Enel anyo 2011 ainda egzisten 16 territorios en la Lista de las Nasyones Unidas de territorios no otónomos ke kale azersen independyentes: Anguila, Bermudas, Djibraltar, Guam, Isolas Kaiman, Isolas Malvinas, Isolas Turkas i Caikos, Isolas Vírjenes Británikas, Isolas Vírjenes de los Estados Unidos, Montserrat, Mueva Kaledonia, Pitcairn, Sahara Oksidental, Samoa Amerikana, Santa Helena i Tokelau.

Los payises ke tienen ainda territorios basho su kontrolo son:

*Reyno Unido (10): Anguila, Bermudas, Djibraltar, Isolas Kaiman, Isolas Malvinas, Isolas Turkas i Caicos, Isolas Vírjenes Británikas, Montserrat, Pitcairn, Santa Helena
*Estados Unidos (3): Guam, Isolas Vírjenes de los Estados Unidos, Samoa Amerikana
*Fransia (1): Mueva Kaledonia.
*Territorios transferidos: 
**Espanya a Marroko i Mauritania: Enel anyo 1976 Espanya trespasó la kolonia del Sahara Oksidental a Marroko i Mauritania, ma la ONU no tiene akseptado este fakto.  
**Reyno Unido a Mueva Zelanda: Enel anyi 1948 el Reyno Unido trespasó el kontrolo de Tokelau a Mueva Selanda, lo kualo no es akseptado por la ONU.

## Ver endemas
*Lista de las Nasyones Unidas de territorios no otónomos
 
## Atamientos eksternos
*"Las Naciones Unidas y la descolonización", *Las Naciones Unidas y la descolonización*, Naciones Unidas. 
*"Historia", *Las Naciones Unidas y la descolonización*, Naciones Unidas. 

Kateggoría:Kolonializmo
Kateggoría:Vikipedya:Artikolos kon grafia ladina
Posek

**Posek** (del biervo ebreo **פוסק**, *posek*, *árbitro*) aze referensia a los hahamim kon gran konosensya de la Alaha durante los syéklos dempués del Talmud. Komo munchos aspektos de la Alaha no tinían repuesta klara, los hahamim i las komunitas demandaron instruksiyones a los geonim, inisyalmente (hahamim de las akademias de Babel, ande fue eskrito el Talmud Bavli). Esta mueva forma de aktividad en la ley djudia, kon demandas i repuestas eskritas, konformó la literatura de *responsa*, la kuala tinía la forma de un **pesak din**, una dechiziyon aláhika echa por un djuzgo espesialista, un *posek*. Kon el pasar de los anyos, aparesió la nesechidad de agrupar, kondensar i klasifikar todas las dechisiyones enel marko de la Alaha, i el primér eshuérso fue echo por Rabí Itshak Alfasi (el רי"ף), el kualo fue el autor de Sefer Alahot. El Ramba"m eskrivió su Mishné Torá un syéklo dempués.

## Ver endemas
*Alaha
*Talmud
*Gemara
*Dayan

Kateggoría:Vikipedya:Artikolos kon grafia ladina
Kateggoría:Hahamim
Kateggoría:Alaha
Kateggoría:Djudaismo
Avraam ben Meir Ibn Ezra

**Avraam ben Meir Ibn Ezra** (en ivrit **אברהם אבן עזרא**; en arabo **ابن عزرا**) era un poeta, linguista, komentador de la Tora, filósofo, astrónomo i médiko. Ibn Ezra nasió en Tudela enel anyo 1092, ke para antonses era parte de la Taifa de Saragosa, gran parte de la su vida la bivió en Espanya. Asigun la leyenda, Ibn Ezra se kazó kon la ija de Yehuda Halevi, kon el kualo tinía una emportante relasion, ma se konose poko del resto de su vida i su famiya. La sigunda i mas konosida epoka de su vida tiene su empesijo enel anyo 1140, kuando fuyó de Espanya verso Roma; se kreye ke el su ijo Itshak izo konversiyon al Islam. Ibn Ezra bivió trokando su residensia de un lado verso otro i esta es la epoka en la kuala eskrivió la mayor parte de sus ovras. En Roma eskrivió su ovra ensiva de la lingua ebrea, **[[Moznei Lashon a-Kodesh]]** i un kurto komentario de los livros de Ijob i Daniel, endemas de tresladar livros de gramatika ebrea del arabo al ivrit. Enel anyo 1145 bivió en Lucca, ande eskrivió un kurto komentario de la Tora, entre otras ovras; dempués se fue a bivir a Verona, ande eskrivió Sefer a-Ibur, Sefer a-Mispar i Safá Brurá. Enel anyo 1147 fuyó verso Provenza i dempués al nord de Fransia, ande eskrivió Ta'amei a-Luhot i Sefer a-Shem, ansina komo komentarios de los livros de Daniel, Teilim, Shir Ashirim i ovras de astrolojiya komo Yesod a-Mispar, Mishpetei a-Mazalot, Sefer a-Moladot i Reshit Hohmá, Sefer a-Te'amim, Sefer a-Mivharim, Sefer a-Me'orot i Sefer a-Olam.

En Fransia se izo amigo del haham Jacob Tam. Enel anyo 1158 se fue a bivir a Londra, ande eskrivió Yesod Mora i endemas Yigeret Shabbat, ma enel anyo 1161 tornó a Narbona, Fransia. Se kreye ke kuando ya estava aedado se fue a Eretz Yisrael. Asigun la leyenda, Ibn Ezra es konosido komo un ombre modesto, el kualo se konformava kon poko i no akseptava un hatir de dinguno. En un manuskrito ke guadrado en la Libreriya Nasionala de Viena se melda: "el sigundo diya de la luna mueva del primér mes de
Adar de 1167, Ibn Ezra murio, de edad de 75 anyos". 

Kateggoría:Vikipedya:Artikolos kon grafia ladina
Kateggoría:Sefaradim‎
Tudela

**Tudela** es una sivdad espanyola en la Komunidad Foral de Navarra. Es la sigunda sivdad mas grande de la komunidad i la sivdad mas emportante de la rejion yamada la Ribeira de Navarra.

## Sivdades Ermanas
* Mauleon-Soule, Fransia
* Tiberias, Israel
* Mont-de-Marsan, Fransia

## Mas informasion

Kateggoría:Vikipedya:Artikolos kon grafia ladina
Kateggoría:Navarra
Kateggoría:Belediyes de Navarra
Kateggoría:Lokalidades kon asentamientos sefaradis
Halá

**Halá** (en ivrit **חלה**) es un pan echo kon forma de trensa espesial, el kualo es kumido en Shabbat i en los hagim, eksepto Pesah. Una de las 613 Mitsvot es azer en shabbat tres seudot. Asigun la relijion djudia, la kumida debe kontener pan, ansi ke enel empesijo de la seuda, se dize una beraha ensima de la halá, "amotzí léhem min a'aretz". El sinyifikado orijinal del biervo "Halá" es un chiko pedazo de masa. este pedazo, del tamanyo de un guevo, era dado a los koanim en la epoka del Bet Amikdash.

## Atamientos eksternos
* Gia de Halá

Kateggoría:Kuzina de Israel
Kateggoría:Pan
Kateggoría:Shabbat
Kateggoría:Wikipedia:Artikolos kon grafia djudia
Kapitala Evropea de la Kultura

**Kapital Evropea de la Kultura** es un titolo ke dan la Komisiyon Evropea i el Parlamento Evropeo a una o dos sivdades evropeas, las kualas tienen durante un anyo la shans de amostrar el su dezvelopamyénto i vida kulturala. Alkunas sivdades evropeas uzan esta desinyasiyon para trokar i modernisar sus estrukturas kulturalas i ganas rekonosensya enel mundo. Kuando una sivdad es yamada "Kapitala Evropea de la Kultura", se azen en eya todo tipo de afitos artistikos.

## Sivdad Evropea de la Kultura

## Kapitala Evropea de la Kultura

## Mes kultural evropeo

## Sivdades kandidatas a la Kapitala Evropea de la Kultura 2016
;Espanya

* Burgos 2016 
* Kórdova 2016
* Donostia-San Sebastián 2016 
* Las Palmas de Gran Kanaria 2016
* Saragosa 2016
* Segovia 2016 

;Polonia
* Gdańsk 2016 - (es),
* Katowice 2016 - (es),
* Lublin 2016 - (es), (en), (ua)
* Varsovia 2016
* Wrocław 2016

### Kandidaturas a Kapitala Evropea 2016 ke se aretiraron

* Santa Kruz de Tenerife
* Granada
* Oviedo
* Alcalá de Henares
* Cáceres
* Cuenca
* Malaga
* Mursia
* Palma de Mayorka
* Pamplona
* Santander
* Tarragona.

## Kandidatas a Kapitala Evropea de la Kultura 2017

;Dinamarka

* Aarhus 2017
* Sønderborg 2017

## Kandidatas a Kapitala Evropea de la Kultura 2018

;Payises Bashos

* Den Haag 2018
* Almere 2018
* Utrecht 2018
* BrabantStad 2018
* Maastricht 2018

## Kandidatas a Kapitala Evropea de la Kultura 2019

;Italia

* Venesia 2019

## Atamientos eksternos
* European Capital of Culture 
* Legislación sobre la capitalidad europea de la cultura 
* Capital europea de la cultura, en la pájina del Ministerio de Kultura de Espanya 

## Otros atamientos
* http://www.cork2005.ie/
* https://web.archive.org/web/20111102184313/http://www.genova-2004.it/
* https://web.archive.org/web/20060127223330/http://www.graz03.at/
* https://web.archive.org/web/20050601042516/http://www.krakow2000.pl/
* http://www.kultur2010.de/
* http://www.lille2004.com/
* https://web.archive.org/web/20040502194015/http://luxembourg2007.org/
* https://web.archive.org/web/20050524082913/http://www.patra2006.gr/
* https://web.archive.org/web/20040830211751/http://www.sibiu2007.ro/
* http://www.stavanger2008.com/ 
* https://web.archive.org/web/20040915091423/http://www.liverpoolculture.com/
* http://www.lyon2013.eu

## Referensias


Katēggoría:Kultura en la Union Evropea
Katēggoría:Kultura
Katēggoría:Union Evropea
Kateggoría:Vikipedya:Artikolos kon grafia ladina
Imperio Ostro-Ungario

El **Imperio Ostro-Ungario** (**Österreichisch-Ungarische Monarchie** en almán, **Osztrák-Magyar Monarchia** en lingua madjar) era un estado federal topado en la Evropa Sentrala i Oryentala konformado por dos estados: Sisleitania i Transleitania, basho el governo de la monarkiya de los Absburgo, ma afilu fue un payis de kurta egzistensya, sólu yegó a tener dos emperadores: Franz Josef I i Karl II. Este estado fue kriado el 18 de Fevrero de 1867, dempues del Akódro Ostro-Ungariano, el kualo iva akseptar la egzistensya del Reyno de Madjaristan komo un payis otonomo ariéntro del Imperio Ostriako, el kualo iva ser konosido desde ese akódro komo "Imperio Ostro-Ungariano". Enel anyo 1914 el payis tinía un area de 675.936 km² i 52.799.000 abitantes, endemas de ser una de las grandes potensias mondialas para la epoka.

## El Akódro Otro-Ungariano
Asigun el Akódro Ostro-Ungariano (en almán *Ausgleich*; en lingua madjar *Kiegyezés*) se ivan kriar dos payises, para dar repuesta a las demandas nasyonalas de los madjares del imperio. Por esto, Sisleitania iva tener una burgesiya almana, mientres ke Transleitania iva ser un payis kon la su klasa burgeza d'orijin madjar. Los dos payises ivan espartir el mismo monarka, el kualo tinía dos titolos: **Emperador de Ostria** i **Rey de Madjaristan**. Los dos payises endemas ivan espartir tres ministerios: ekonomiya, lisiones eksternas i defensa.

## Erensia
El Imperio Ostro-Ungario es oy endiya trese payises de Evropa, Ostria, Madjaristan, Chekia, Eslovakiya, Esloveniya, Bosnia i Hersegovina i Kroasia, endemas de las rejiones de Voivodina i Banat Oksidental en Serbia, Beira de Kotor en Montenegro, Trentino-Alto Adigio i Trieste en Italia, Galitzia i Silesia oksidentalas en Polonia i la Galitzia oryentala i la Rutenia en Ukraina.

## Atamientos eksternos

* Francisco Sosa Wagner, «Anatomía del imperio», *Revista de Libros*, 151-152, julio-agosto de 2009.


Kateggoría:Kaza de Absburgo
Katēggoría:Emperios
Djudeo-Arabo Marrokí

El **Djudeo-Arabo Marrokí** es un lashon del Djudeo-Arabo avlado por los djudios ke biven o bivieron en Marroko. Oy endiya, la majorita de eyos biven en Fransia o en Israel, mientres ke la majorita de los avlantes de este lashon en Marroko son aedados o de la treséra edad.

## Istoria i orijin
Este lashon es avlado en Marroko desde munchos syéklos dalkavo en la istorya de los djudios en Marroko i es konosido por la enfluensia de la lingua kastilyana (por estar serkano a Espanya), Haketia, lashon ke nasió kon la arrivada de los sefardis desde 1492, dempues de la Ekspulsion de los djudios de Espanya i Fransez, por la enfluensia de fransia, la kuala izo a Marroko su kolonia, endemas del ivrit, komo las otras linguas djudias. Este lashon es muy paresido al Djudeo-Arabo Tripolitanio i espesialmente al Djudeo-Arabo Tunesiano, ma tiene munchos biervos i pronunsiasiyon diferentes al Djudeo-Arabo Irakí, ke es una relasion paresida a la ke egziste entre los lashones arabos Darija, Libi, Tunisi i Djiri kon el Iraki.

## Oy endiya
La gran majorita de los 265.000 djudios de Marroko izieron aliya dempues de 1948, anke endemas unos grupos se fueron a bivir a Evropa (Espesialmente a Fransia) i a Kanada (Québec). Ainda biven unos 9.000 djudios en Marroko, anke los mansevos avlan fransez komo priméra lingua, i el lashon del arabo ke avlan es mas paresido al Darija le al djudeo-arabo; la majorita de los avlantes en Marroko biven en Kasablanka i Fes; unos 250.000 biven en Israel, ande kaji todos avlan ivrit i djudeo-arabo marroki igualmente. La radio israeli Kol Israel tiene programasion en djudeo-arabo marroki.

## Frasas i ekspresiones en djudeo-arabo marrokí
Shalom / Saludes: שלמה šlāma / שלמה עליכ šlāmaʿlik
Adio: בשלמה bšlāma / בשלמה עליכ bšlāmaʿlik
Shukur/Mersi: מרסי mersi
Si: ייוה ēywa
No: לא lā
Ke haber?: אשכברכ? āš |iḫbark?
Bien, mersi: לבש, מרסי lābaš, mersi
Bien / Sin penserios: לבש lābaš

## Referensias

* Jewish Language Research Website: Judeo-Arabic 
* Ethnologue entry for Judeo-Moroccan Arabic 
* Heath, Jeffrey, *Jewish and Muslim dialects of Moroccan Arabic* (Routledge Curzon Arabic linguistics series): London, New York, 2002. 

## Ver endemas
*Linguas semetikas

## Atamientos eksternos
*Reka: Estasion de Kol Israel kon programasiyon en djudeo-arabo marrokí

Kateggoría:Linguas djudias
Kateggoría:Linguas semetikas
Kateggoría:Vikipedya:Artikolos kon grafia ladina
Katēggoría:Maroko
Tyerra de Israel

**La Tierra de Israel** (en hebreo: **ארץ ישראל**, *Eretz Yisrael*) es un biervo istoriko uzado en las tradisiones djudia i kristyana para azer referensia a los reinos de Djudea i de Israel, los reinos ande bivian los antikos israelis. *La Tierra de Israel* es konosida endemas komo la *[[Tierra Prometida]]* por los djudios. Los kristyanos uzan jeneralmente el nombre *[[Tierra Santa]]*.

Desde la époka romana verso oy endiya, la *Tyerra de Israel* iva inkluir afilu rejiones de Djordania, Surya, Ayifto y la Turkiya. Antes de la viktoria romana, la rejion era yamada Djudea i Samaria. Roma trokó el su nombre por el de **Palestina** dempués de ekspulsar a los djudíos, lo kualo fue el empesijo del Galut. Oy endiya en Israel se uza ainda este nombre en asosiasion kon la istorya nasyonala del payis, ansina komo dize el nombre del Muzeyo de Istorya del Pueblo Djudio en Tel Aviv: Eretz Israel.

Kateggoría:Istoria de Israel
Kateggoría:Israel
Katēggoría:Zionismo
Buró Diplomátiko

Un **buró diplomatiko** es un buró enel kualo un grup de empiegados de un payis apresentan al su payis en otro komo musafires de este, jeneralmente en la sivdad kapitala. Asigun el Dirito Internasional, las ambasadas son tratadas komo parte del territorio del payis al kualo pertenesen i no tienen enfluensa de las leyes del payis musafir. 

A la kavesa del buró se topa la persona ke apresenta al payis musafir para todos los menesteres enel payis anfitrión. Los burós diplomátikos tienen entre sus fonksiones, defender los enteresos del payis musafir enel payis resivyente, ariéntro de los limitos establesidos por el Ditiro Internasional; informarsen, por via legal, de los desvelopamyéntos i kondisyones enel estado resivyente i dar habér al payis musafir; estimular el desvelopamyénto de las relasiones amistozas entre ambos payises, muchiguar el kresimyénto ekonómiko, kulturalo i sientifiko de estas relasiones.

## Kateggorías de Burós Diplomátikos
### Ambasada
Es la forma mas emportante de Buró Diplomátiko. A la kavesa de una ambasada se topa el ambasador o la ambasadora.

### Konsulado
Jeneralmente, los konsulados egzisten en akeyas sivdades emportantes para la relasion komersiala entre dos payises, ma ke no son sivdades kapitalas. Endemas, egzisten konsulados en akeyas sivdades ande biven munchos sitizenos del payis musafir, por enshemplo: el Konsulado de Estados Unidos en Yerushalayim.

### Buró de Apresentasiyon
Los burós de apresentasiyon son uzados por payises ke no tienen relasiones diplomátikas, komo por enshemplo los Burós Ekonómikos i Kulturalos de Tapiei.

### Misiyon
Las Misiones son akeyos burós diplomátikos ke apresentan a un payis en una entidad supranasionala, komo la ONU.

Kateggoría:Relasiones Internasionalas
Kateggoría:Vikipedya:Artikolos kon grafia ladina

## Atamientos Eksternos

Embajadas y Consulados
Demografiya de Yisrael

**[[Israel]]** tiene una povlasiyon de unos 7.026.000 de habitantes (2006); de eyos, 78,1% son djudios, 15,1% musulmanos, 2,1% kristyános i 1,6% druzos. Estos tres últimos grupos konforman la minoriya arabe yisraeli. En Sisdjordania, la Franja de Gaza i Yerushalayim Oryentala, enel anyo 2001 la povlasion era de 3,3 milyones. Asigún el Ministerio del Interior yisraeli, biven unos 270.000 sitizenos yisraelis en las sivdades i yishuvim en Sisdjordania, i otros 20.000 en Ramat aGolan.

## Istorya
Enel anyo 1948, kuando nasió el muevo payis, la povlasiyon total de Israel era de 914.700 avitantes, 156.000 de eyos goyim. Entre las anyadas de 1948 i 1960, arrivaron al payis unos 1.1 milyones de olim ke fuyeron desde los payises arabos, komo Teman (60.000), Irak (140.000), Surya (35.000), Libanon (5.000), Tunesia (120.000), Marroko (300.000), Libya (150.000), Iran (200.000) i Arjelia (150.000). Endemas, arrivaron munchos djudios de Evropa, espesialmente de Evropa Sentrala i Evropa Orientala, dempues del Olokósto, los kualos eran una katrena parte de un milyon de personas. En la anyada de los 1990, dempues del ajustamiento de la Union Sovyetika, kaji un milyon de djudios de Rusia, Ukraina i Belarus izieron aliya, endemas de los ke arrivaron desde Arjentina i Uruguay dempues de la krisa ekonomika de anyo 2001.
Feria del Sol (Mérida, Venezuela)

**Feria del Sol** es una celebración de primavera de la sivdad de Mérida en Venezuela. Es konosida tambien komo el Karnaval Taurino de Amerika, es una festividad kultural de karakter internasional selebrada en la sivdad venezolana, mientres el mes de febrero, en conjunto con el karnaval. Las festividades abarkan korridas de toros (toradas), eksposisiones kulturales, komersiales i ganaderas; konsertos; defiles, aktivitas de espor ansi komo la eleksion de la reyna de la feria.

## Istoria
En Mérida no se selebravan ferias semejantes komo las de San Cristóbal, Barkisimeto, Maracaibo, Táriba, entre otras. Endemas por eso, un grupo de personas a la fiesta brava tuvo la idea de konstruir una plaza de toros, para ke la «Sivdad de los Kavayeros» huviera un almanake taurino i se akresentara entre las ferias mas emportantes de Venezuela.

## Atamientos eksternos

Kateggoría:Vikipedya:Artikolos kon grafia ladina
Kateggoría:Kultura de Venezuela
Kateggoría:Estado de Mérida
Rishon LeZion

El **Rabino Shefe Sefardi de Israel** tiene el titolo de **aRishon LeZion** (en ivrit *הראשון לציון*, "El priméro a Zion"). El orijin del nombre es el titolo del syéklo XVII kon el ke era yamado el rabino shefe de la sivdad de Yerushalayim. El Rishon LeZion era el representante de los djudios del Imperio Otomano. Enel anyo 1921 fue fondado el rabinato prinsipal del antonses Mandato Britaniko, kon dos shefes: el Rishon LeZion i el rabino shefe ashkenazi. Los Rishonim LeZion lavoran 10 anyos en este posto.
 
## Lista de Rishonim LeZion

* Ben-Zion Uziel (תרצ"ט, 1939)
* Itshak Nissim (תשט"ו, 1955)
* Ovadia Yosef (תשל"ג, 1973)
* Mordehai Eliyahu (תשמ"ג, 1983)
* Eliyahu Bakshi-Doron (תשנ"ג, 1993)
* Shlomo Amar (תשס"ג, 2003)
* Yitshak Yosef (2013, תשע"ג)

Kateggoría:Sefaradim‎
Katēggoría:Hahamim
Fransya

Fransya es un payiz en el oeste dela Evropa ke tyene unos kuantos territoryos en otros kontinentes. Fransya topa enla Mar Mediterranea in el sud, Golfo de Biskaya al oeste, Kanal Anglez al norte-oeste, el Rio Rayn e los Alpes al oryente. Fransya la metropolitana tyene bodre kon Belgika e Luksemburg in notre-oeste, kon Almanya, Suiza e Italya al oryente, kon Monako in oriente-sud e Andora e la Espanya al sud. A Fransya tyene koneksiyon en tyerra artifisial por tunel del kanal, ke pasa debaşo del kanal anglez. La Fransya es el mas payiz de destino turistiko in el mundo, in 2007 yegaron a eya mas de 80 milyon turistos ajenos. La Fransya es una republika demokratika, e sus prinsipyos fundamentales son deklarasyon de los diretos de la persona e del sivdadinos. Es payiz adelantado ke su ekonomika es de la mas grande del mundo el septeno el grande in mundo. Eya es un del payiz ke fondo de la UE (Unyon Evropea) e Natto, e la mas grande payiz in EU de su espasio e sigunda en su povlasyon i ekonomika. La Fransya tyene armas nukleyares ofisialmente.

## Refrensyas


Kateggoría:Vikipedya:Artikolos kon varias grafias
Kateggoría:Vikipedya:Artikolos kandidatos para buenos
Kateggoría:Fransya
Kateggoría:Payizes
Departamento de Ultramar (Fransia)

Los **departamentos de ultramar** (o **rejiones de ultramar**) (en fransez *département d'outre-mer* o **DOM**) son sinko kolektividades territorialas integradas en Fransia de la misma manera ke los departamentos y rejiones metropolitanos. Los sinko departamentos de ultramar son:

* Guadalupe
* Martinika
* Guayana Franseza
* Reunion
* Mayotte, desde el 31 de Marso de 2011.
.fr
Kada departamento (DOM) konforma endemas una rejion fransesa de ultramar. 

## Relasion kon la Union Evropea
Los DOM azen parte de la rejion ultraperiférika de la Union Evropea. Los DOM tienen endemas un estatuto paresido al de las kolektividades departamentalas de ultramar (KOM). Endjuntamente kon eyas, konforman los territorios fransezes de Ultramar.

## Istorya
Los sinko departamentos de ultramar son antikas kolonias fransezas ke tienen este *status* desde empesijos del syéklo XVII. Fransia empiesó a trokar su status el 19 de Marso de 1946. San Pedro i Mikelon fue DOM de 1976 a la anyada de 1985.

## Referensias


## Ver endemas

* Kolonizasiyon franseza de Amerika
* Fransia de Ultramar

Katēggoría:Fransia de Ultramar
Kateggoría:Vikipedya:Artikolos kon grafia ladina